Rennet i Oberstdorf er fast åpningsrenn i den tysk-østerrikske hoppuka, og arrangeres vanligvis den 29. eller 30. desember. Bare to ganger har rennet i Oberstdorf ikke åpnet konkurransen: Den første Hoppuka åpnet med Nyttårshopprennet i Garmisch-Partenkirchen 1. januar 1953, med Oberstdorf som det andre rennet. Under den 20. Hoppuka 1971/72 byttet rennene i Oberstdorf og Innsbruck plass, og det ble holdt en jubileumsfest i Innsbruck. Hoppuka har vært en del av verdenscupen siden verdenscupen startet opp sesongen 1979/80.